Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.4/\_\_

din \_\_\_\_\_\_mai 2020

Cu privire la rezoluțiunea contractului

de vânzare – cumpărare a terenului aferent și

radierea dreptului de proprietate din Registrul Bunurilor Imobile

Având în vedere neexecutarea obligațiunilor contractuale în partea achitării restanței de 45925 lei, ratei inflației stabilită anual de parlamentul RM și penalităților de întârziere de 0,1% din suma neachitată pentru fiecare zi de întârziere, starea incapacității de plată de debitorului și riscul major al înstrăinării terenului în cadrul procedurilor de executare silită aflate în procedură la executorii judecătorești Iulia Danu și Vladimir Bezede

în baza art. 901 (1), lit. d), 915, 916 (1), (2), lit. a), b), d) din Codul Civil al RM nr. 1107 – XV din 06.06.2002,

În temeiul art. 14 (1), (2), lit. b), c), d), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. A rezoluționa contractul de vânzare – cumpărare a terenului aferent nr. 2 – 147 din 21.01.1998 încheiat între primarul or. Căușeni și Î.M. ”Fabindlapte” SA.

2. Se împuternicește primarul orașului Căușeni, dl Anatolie Donțu, de a semna și depune, în numele Consiliului Orășenesc Căușeni, în cazul refuzului rezoluțiunii convenționale, cerere în instanța de judecată privind rezoluțiunea contractului de vânzare – cumpărare a terenului aferent nr. 2 – 147 din 21.01.1998 încheiat între primarul or. Căușeni și Î.M. ”Fabindlapte” SA, situat în or. Căușeni, str. Tighina, 12, nr. cadastral 2701227.016, cu S = 1,24 ha și radierea dreptului de proprietate a Î.M. ”Fabindlapte” SA din Registrul Bunurilor Imobile.

3. Prezenta decizie se comunică:

* Dlui Anatolie Donțu, primarul orașului Căușeni;
* Instituția Publică ”Agenția Servicii Publice”, Serviciul Cadastral Teritorial ”Căușeni”;
* Î.M. ”Fabindlapte” SA;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat a actelor locale.

Primar Anatolie Donțu

Specialist Anatolie Focșa

Secretarul Consiliului Orășenesc Cucoș - Chiseliță Ala